open-index/open-wikipedia-markdown huggingface dataset:
Tarinateatteri

**Tarinateatteri** () on improvisaatioon pohjautuva draamallisen esittämisen erityinen muoto. Tarinateatteri poikkeaa tavanomaisesta teatterista selvimmin ehkä siinä, että esityksessä käsikirjoittajana on yleisö. Tarinateatteri on spontaania ja vuorovaikutteista teatteria. Katsojat kertovat ohjaajan avustuksella tarinoita tai tuokiokuvia omasta elämästään, jonka jälkeen ohjaaja tekee usein tarkentavia kysymyksiä ja muokkaa näin saamansa informaation tunnetiloiksi ja esitystyyleiksi (esimerkiksi puhuttuna tai mykkänä) näyttelijöille, jotka esittävät kohtauksen joko itse tai muusikoiden kanssa improvisaation keinoin välittömästi takaisin sekä kertojalle että koko yleisölle.

Tarinateatteria voidaan käyttää vaihtoehtoisena keinona purkaa muun muassa konferenssin tai seminaarin antia.

Suomessa toimii yli 20 tarinateatteriryhmää. Ne ovat järjestäytyneet Suomen tarinateatteriverkko ry:ksi.

Vuonna 2006 rekisteröity Suomen Tarinateatteriverkkoyhdistys ry toimii Suomen tarinateatteriryhmien ja toimijoiden yhteisenä tiedotus- ja kehittämisorganisaationa, koordinoi suosittujen Kesätapaamisten järjestämistä, järjestää seminaareja ja pitää yhteyttä kansainväliseen tarinateatteriverkostoon, International Playback Theater Network (IPTN).

Tarinateatterin on kehittänyt amerikkalainen psykoterapeutti Jonathan Fox.

## Aiheesta muualla
*Suomen Tarinateatteriverkkoyhdistys ry:n sivusto
*International Playback theater Network  (IPTN)
*Savinov V. V. The Role of Conductor in Playback-Interview / V. V. Savinov // Psychodrama and modern psychotherapy. – Kyiv, Ukraine, 2012. – No.1–2. – 160 p. – P. 126–129.
Pimex

**Pimex**-menetelmä on lyhenne englanninkielisistä sanoista Picture Mix Exposure. Pimex-menetelmä perustuu työympäristön altistusmittauksessa otetun videokuvan ja suoraan osoittavan mittalaitteen signaalin yhdistettyyn esitykseen. Visualisointi mahdollistaa muutoin näkymättömien työympäristötekijöiden havainnoinnin ja on monissa tapauksissa erittäin arvokas apuväline työperäisten riskien tehokkaassa vähentämisessä. Pimex-menetelmän ovat kehittäneet tutkijat Gunnar Rosén ja Ing-Marie Andersson 1980-luvulla Ruotsissa. Menetelmää on kehitetty edelleen useissa maissa, ja sen käyttösovelluksia on hyödynnetty monipuolisesti ja laajasti maailmassa.

## Lähteet

## Aiheesta muualla
* Rosén G, Lundström S. (1987) Concurrent video filming and measuring for visualization of exposure. Am Indust Hyg Ass J; 48: 688–92.
* Rosén G, Andersson I-M. (1989) Video filming and pollution measurement as a teaching aid in reducing exposure to airborne pollutants. Ann Occ Hyg; 33: 137–44.
* Gressel M, Heitbrink WA, McGlothlin JD et al. (1987) Realtime, integrated, and ergonomic analysis of dust exposure during manual materials handling. Appl Ind Hyg J; 2: 108–13.
* Gressel MG, Heitbrink WA, McGlothlin JD et al. (1988) Advantages of real-time data acquisition for exposure assessment. Appl Ind Hyg; 3: 316–20
* Walsh PT, Clark RDR, Flaherty S et al.(2000) Computer-aided video exposure monitoring. Appl Occup Environ Hyg; 15: 48–56.
* Martin P, Brand F, Servais M. (1999) Correlation of the exposure to a pollutant with a task-related action or workplace: the CAPTIV system. Ann Occup Hyg; 43: 221–33.
* Kovein RJ. (1997) Video exposure monitoring at NIOSH: an update. Appl Occup Environ Hyg; 12: 638–41.
* Xu F, McGlothlin JD. (2003) Video exposure assessments of solvent exposures in university pharmaceutical laboratories—a Pilot study. Chemical Health and Safety; 10: 23–8.
* http://www.du.se/Templates/InfoPage____3887.aspx?epslanguage=EN, http://www.du.se/Templates/InfoPage____3886.aspx?epslanguage=SV
Bob Joyce

**Robert Thomas Joyce** (s. 11. heinäkuuta 1966, Saint John, New Brunswick) on entinen kanadalainen jääkiekkoilija. Hän pelasi NHL-urallaan 158 runkosarjan- ja 46 pudotuspeliä kolmessa eri seurassa sekä edusti Kanadaa vuoden 1988 olympialaisissa.

## Junioriura
Bob Joycen isä oli Kanadan ilmavoimien lentäjä. Joyce syntyi Saint Johnissa, mutta muutti jo lapsena Winnipegiin. Hän kävi Athol Murray College of Notre Damen sisäoppilaitosta, jossa pelasi myös jääkiekkoa, tehden viimeisellä kaudellaan 1983–1984 70 tehopistettä 30 ottelussa. Boston Bruins varasi Joycen  numerolla 82. 

Joyce ei siirtynyt ammattilaiseksi vaan jatkoi pelaajauraansa kolmen kauden ajan Pohjois-Dakotan yliopiston Fighting Sioux -joukkueessa. Joukkue voitti NCAA:n korkeimman sarjatason mestaruuden vuonna 1987. Samana vuonna Joyce teki joukkueen ennätyksen tekemällä 52 maalia, ja hänet valittiin NCAA:n ensimmäiseen tähdistökentälliseen.

Kesällä 1988 Joyce valittiin Kanadan olympiajoukkueeseen, joka valmistautui Calgaryn olympiakisoihin pelaamalla ja harjoittelemalla koko kauden yhdessä. Joukkue muun muassa voitti Izvestija-turnauksen, jossa Joyce teki mestaruuden ratkaisseen voittomaalin Suomea vastaa. Olympialaisissa joukkue sijoittui neljänneksi. 

## Ammattilaisura
Calgaryn olympialaisten jälkeen, maaliskuussa 1988, Joyce siirtyi hänet aikaisemmin varanneen Boston Bruinsiin, jossa teki heti avausottelussaan kaksi maalia. Runkosarjan jäljellä olevissa 15 ottelussa hän teki yhteensä 12 pistettä. Joukkue eteni aina Stanley Cupin finaaleihin asti, mutta hävisi finaalisarjan Edmonton Oilersille suoraan neljässä ottelussa. Joyce pelasi joukkueen kaikki 23 pudotuspeliä. Tuolla kaudella hän pelasi samassa ketjussa Cam Neelyn ja Craig Janneyn kanssa. 

Seuraavalla kaudella Joyce pelasi koko vuoden Bostonissa. Hän teki 49 pistettä, vaikka rooli ei ollutkaan enää niin hyökkäävä kuin edellisenä keväänä. Puolessa välissä kautta 1989–1990 Boston myi hänet Washington Capitalsiin, josta seura sai vaihdossa veteraani Dave Christianin.

Kaudella 1990–1991 Joyce loukkaantui Washingtonin harjoitusleirillä, ja hänet lähetettiin kauden aluksi farmijoukkue Baltimore Skipjacksiin. Hän sai kutsun takaisin Washingtonin NHL-kokoonpanoon marraskuun puolivälissä, mutta pelasi kauden aikana vain 17 peliä NHL:ssa. Joyce pelasi suurimman osan kaudesta farmijoukkueessa. Kauden päätteeksi Washington myi hänet Winnipeg Jetsiin, jonka farmijoukkueessa Joyce pelasi kaksi seuraavaa kautta. 

Joyce jatkoi uraansa vapaana agenttina ja teki pelaajasopimuksen heinäkuussa 1993 IHL:n Las Vegas Thunderin kanssa, jossa pelasi kaksi kautta. Seuraavat kaksi kautta hän pelasi saman sarjan Orlando Solar Bearsissa, jonka jälkeen syksyllä 1997 hän siirtyi pelaamaan Saksaan. Joyce pelasi Saksassa kolme kautta kolmessa eri seurassa ja voitti Saksan mestaruuden München Baronsissa keväällä 2000, jonka jälkeen hän lopetti pelaajauransa.

## Tilastot

## Lähteet
*
*
Lumottu

**Lumottu** () on vuonna 2007 ensi-iltansa saanut Walt Disney Picturesin elokuva. Elokuva yhdistää Disneyn klassiset animaatiosadut ja nykyaikaisen näytellyn romanttisen komedian.

## Juoni

Tarinan pääosassa on prinsessa Giselle (Amy Adams), jonka ilkeä kuningatar Narissa (Susan Sarandon) karkottaa taianomaisesta ja lempeästä animaatiomaailmasta karuun todellisuuteen nykypäivän Manhattanin kaduille. Järkyttyneenä uudesta oudosta ympäristöstään, joka ei kyllä toimikaan onnellisten loppujen periaatteella, Giselle joutuu toteamaan olevansa keskellä kaoottista maailmaa, joka kaipaa kipeästi uutta lumoa. Kun Giselle ihastuu hurmaavan kömpelöön asianajajaan Robert Philipiin (Patrick Dempsey), joka ryhtyy auttamaan häntä vaikka Giselle onkin jo kotipuolessa lupautunut täydelliselle prinssilleen (James Marsden), hän joutuu pohtimaan, onko satukirjojen romanttisilla käsityksillä mitään sijaa oikeassa maailmassa.

## Rooleissa

### Alkuperäiset näyttelijät

Lähde

### Suomenkieliset ääninäyttelijät
Vuoden 2022 suomenkielinen jälkiäänitys, jonka toteutuksesta vastasi Iyuno-SDI Group. Ohjauksesta vastasi Saara Lehtonen ja kääntämisestä Päivi Kangas.

## Vastaanotto
### Palkinnot
*Lumottu* sai musiikkikappaleistaan kolme parhaan laulun Oscar-palkintoehdokkuutta.

## Ääniraita
Elokuvasta on julkaistu myös ääniraita.

## Lähteet
Ruumiinmullat

**Ruumiinmullat** oli Ylä-Lapissa Kautokeinon, Enontekiön ja Kaaresuvannon alueella tunnettu kansanuskomus, joka liittyi taloudellisen menestyksen saavuttamiseen. Rikastumista toivova henkilö teki sopimuksen paholaisen kanssa ja keräsi sitten hautausmaalta salaa multaa, jota hän sitten tarjoili muille viinaan tai kahviin sekoitettuna. Ruumiinmultia sai antaa vain sellaisille, jotka eivät ole ruumiinmultien antajan vihamiehiä. 

Ruumiinmultia kahvin tai viinan mukana juonut henkilö kuoli tai ainakin tuli pysyvästi tai tilapäisesti mielisairaaksi. Ruumiinmultien antaja taas menestyi taloudellisesti hyvin, niin kauan kuin hän pystyi pitämään paholaisen kanssa tekemänsä sopimuksen, ja antamaan multia aina uusille uhreille säännöllisin väliajoin (yleensä 3 kuukautta). Jos tämä ehto ei täyttynyt, paholainen vei ruumiinmultien antajan oman hengen tai teki hänet mielisairaaksi.

Erityisesti Norjan Kautokeinoa pidettiin vielä 1940- ja 1950-luvullakin tämän uskomuksen pääpaikkana.

## Katso myös
* Neuriini

## Lähteet
* Väinö J. Oinonen: Lapin yliperällä.  Otava 1964
* Pekka Kemppaisen matkapäiväkirja 10.8.2003
* Urho Kekkonen: Lapinhäissä Karesuannossa 1952
Esko Toivonen

**Esko Toivonen** voi viitata seuraaviin:

* Esko Toivonen eli Eemeli, koomikko
* Esko Martti Toivonen eli Ego Toivonen, säveltäjä.
Aarni Varjonen

**Aarni Pauli Juhani Varjonen** (s. 1960 Nummi) on suomalainen taiteilija, lauluntekijä ja muusikko. Varjonen on julkaissut sanoituksia, sävellyksiä ja pakinoita sekä kuvataidetta. 

Hänen omia pitkäsoittolevyjään ovat *Sadetanssi* (Selecta 1990), *Hyvä elämä* (Selecta 1993), *Puolijalokivi* (Zupu Records 1995), *Tuhansien tähtien hotelli* (FNP Records 1997) ja *Hogemat* (Zupu Records 2002).

Tunnetuimpia muiden artistien levyttämiä Varjosen sävellyksiä ja sanoituksia ovat ”Sinä olet kaunis” (Anna Hanski), ”Taivaspaikka” (Syksyn Sävel -lehdistöpalkinto vuonna 1988, esittäjä Anneli Saaristo), ”Appelsiinipuita aavikkoon” (Anneli Saaristo), ”Tervetuloa länteen, Andrej” (Vilperin Perikunta), ”Piirimyyjä” (Vilperin Perikunta) ja ”Heittopussi” (Eero Raittinen). Tuorein Radio Suomen soittolistoille joulukuussa 2013 noussut kappale on Pekka Kaasalaisen ”Tähtisilmä”.

Muusikkona Varjonen on toiminut omien yhtyeidensä (Aarni Varjonen Jugend ja Kaappihipit) lisäksi basistina yhtyeessä Eurooppa 3 ja mandoliininsoittajana yhtyeessä Vilperin Perikunta.

2017 täyttyi 30 vuotta siitä, kun Varjosen ensimmäistä singleä äänitettiin. Tämän 30-vuotisen julkisen biisintekijäuran kunniaksi Zupu Records julkaisee Aarni Varjonen Jugend-yhtyeen uuden singlen "Runoilijat".  (solistina Moonika Ilmén). Samalla julkaistaan digimuodossa Aarni Varjonen Jugend-yhtyeen ensimmäinen pitkäsoitto "Sadetanssi", joka julkaistiin vain vinyylinä vuonna 1990.

Kuvataiteilijana hän on pitänyt kolme omaa taidenäyttelyä, piirtänyt levykansia sekä karikatyyreja paikallislehtiin.

Varjonen on tehnyt elokuvamusiikkia Juha Tapanisen elokuvaan *Technicolormies – Sinäkö se olet, maailma*, käsikirjoituksen tv-sarjaan *[[Iskelmäprinssi (televisiosarja)|Iskelmäprinssi]]*, laulukäännöksiä lastenelokuvaan *[[Petteri Punakuono ja kadonneiden lelujen salaisuus]]* sekä tv-sarjaan *[[Sinisen talon nalle]]*.

Pakinoita Varjonen on kirjoittanut YLE Turun Radiolle 1990-luvulla ja Ykkössanomat-lehteen koko 2000-luvun ajan. 

Varjonen on myös kunnallispoliitikko (2009–2012). Hän oli Nummi-Pusulan sitoutumaton valtuutettu.

## Lähteet
*
* 
* 
* Teosto ry / pseudonyymit
* Selvis, Elvis ry:n lehtihaastattelu 
* Varjosen kotisivut 
* Varjosen kuvataidesivusto 

### Viitteet
Kokonhalli

**Kokonhalli** on vuonna 1983 valmistunut monitoimihalli Porvoossa, jossa koripallojoukkue Porvoon Tarmo pelaa kotiottelunsa. Kokonhallin katsomokapasiteetti on 530 katsojaa, mutta se voidaan tarvittaessa laajentaa 1080 katsojaan lisätuoleilla. 
## Lähteet

## Aiheesta muualla
* Kokonhallin kotisivu
Erik Therman

**Bror Erik Therman** (15. heinäkuuta 1906 Helsinki – 28. joulukuuta 1948 Helsinki) oli suomenruotsalainen kirjastonhoitaja ja kirjailija.

Erik Thermanin vanhemmat olivat kirjastonhoitaja Uno Therman ja Thyra Hagelstam; hänen veljensä oli opettaja Tor Therman. Hän itse työskenteli kirjastoamanuenssina Turussa ja Helsingissä opiskeltuaan kirjallisuutta ja kulttuurihistoriaa. Thherman jäi eläkkeelle 1947 terveydellisistä syistä.

Therman julkaisi ensimmäisen runokokoelmansa *Glidande bilder* vuonna 1928. Hän julkaisi sen jälkeen runokokoelmia, romaaneja, matkakertomuksia ja novellikokoelmia. Hän toimi myös Svenska Pressen ja Nya Pressen-lehtien avustajana. Hän oli mukana perustamssa Pro Arte-taiteilijaryhmää ja oli mukana Lapin Sivistysseuran toiminnassa.

Therman teki 1930-luvulla useina kesinä retkiä Enontekiön alueen porosaamelaisten keskuuteen ja julkaisi niiden pohjalta vuonna 1940 kirjan *Bland noider och nomader* (*Noitien ja paimentolaisten parissa*).

## Teoksia
* *Glidande bilder*. Söderström, Helsingfors 1928.
* *Dagrar*. Söderström, Helsingfors 1930.
* *Människan är mot människan upprorisk*. Söderström, Helsingfors 1931.
* *Förvandling*. Söderström, Helsingfors 1932.
* *Port som svänger*. Söderström, Helsingfors 1933.
* *Lapplandsresan*. Söderström, Helsingfors 1934.
* *Ljus ur mullen*. Söderström, Helsingfors 1935.
* *Kettil Rödes saga*. Söderström, Helsingfors 1936.
* *Bergtagen*. Söderström, Helsingfors 1937.
* *Eddan och dess ödestragik*. Natur och kultur, Stockholm 1938.
* *Inför Dionysos anlete*. Söderström, Helsingfors 1938.
* *Bland noider och nomader*. Söderström, Helsingfors 1940
* *Noitien ja paimentolaisten parissa.* WSOY 1990.
* *Hjärtats seger*. Söderström, Helsingfors 1941.
* *Livet och vi*. Söderström, Helsingfors 1941.
* *Mannen som förlorade: En modern Tannhäusersaga*. Fennia, Helsingfors 1943.
* *Mannen som segrade: Den moderna Parcifal*. Fennia, Helsingfors 1943.
* *Renhandlarna: Roman.* Fennia, Helsingfors 1945.
* *Kanske ett leende*. Fennia, Helsingfors 1946.
* *Lemminkäinen i Pohjola: Kalevala sagor*. Bilder Eeli Jaatinen. Taidekorttikeskus 1947.
* *Lemminkäinen Pohjolassa: Kaleva-satuja*. Taidekorttikeskus 1947.
* *Under Graals förbannelse*. Söderström, Helsingfors 1948.

## Lähteet
Aerarium

**Aerarium** oli Rooman valtakunnan valtionrahasto, jonka säilytyspaikka oli Saturnuksen temppelissä Forum Romanumilla. Tasavallan aikana varainhoitajina toimi kaksi kvestoria, ja rahaston käyttöä hallinnoi senaatti. Kaikki provinssien ylimääräiset tulot maksettiin aerariumiin ja vastaavasti rahastosta maksettiin lisärahaa provinsseille, mikäli provinssien tuotot eivät kattaneet niiden kuluja. Aerarium toimi selvitystoimistona, jossa kaikki tilit tasattiin.

Prinsipaatin aikana aerariumin merkitys väheni, sillä valtion varojen käytöstä määräsivät keisarit, joilla oli käytössään omat rahastonsa, joita kutsuttiin nimellä fiscus. Vuodesta 56 jaa. lähtien aerariumin varainhoitajina toimi kaksi prefektiä.

Vuonna 6 jaa. keisari Augustus perusti toisen rahaston, jonka nimeksi tuli aerarium militare eli sotarahasto. Sotarahaston tärkeimpänä tehtävänä oli maksaa palkkioita palveluksensa suorittaneille veteraaneille tai hankkia heille maapalstoja. Tämän jälkeen Saturnuksen temppelissä säilytettävää aerariumia ryhdyttiin kutsumaan nimellä **aerarium Saturni**, ja siitä tuli Rooman kaupungin rahasto. 

## Lähteet
CART-kausi 1998

**CART Championship Series -kausi 1998** oli 20:s CART-kausi. Se alkoi 15. maaliskuuta ja loppui 1. marraskuuta 1998. Kaudella ajettiin 19 kilpailua. Mestaruuden voitti italialainen Alex Zanardi.

## Kuljettajat ja valmistajat

## Kilpailut

## Tulokset
12 parhaiten sijoittunutta kuljettajaa saivat pisteitä kaudella 1998. Lisäksi ylimääräisiä pisteitä jaettiin paalupaikan saaneelle ja eniten kierroksia johtaneelle kuljettajalle. Pistejärjestelmä sijoitusten mukaan oli 20-17-14-12-10-8-6-5-4-3-2-1.

### Kuljettajien sijoitukset

## Kuljettajien tilastoja

## Lähteet
Sifoni

**Sifoni** voi tarkoittaa seuraavia asioita:
* eräänlainen pumpulla toimiva liekinheitin
* lappo
* soodavesisifoni
* sifoni, joillakin nilviäisillä oleva anatominen rakenne
Saturnuksen temppeli

**Saturnuksen temppeli**  (latinaksi *Templum Saturni*)  oli Saturnukselle pyhitetty temppeli Rooman Forum Romanumilla. Temppeli perustettiin luultavasti jo vuonna 497 eaa. Saturnuksen temppelissä säilytettiin kahtatoista pronssista lakitaulua, joihin oli kirjattu Rooman tasavallan lait. Saturnuksen temppelissä oli myös Aerarium, Rooman valtionrahasto. Julius Caesar otti temppelistä varoja tultuaan diktaattoriksi, mitä pidettiin pyhäinhäväistyksenä. Lakien ja valtion varojen lisäksi siellä pidettiin tärkeinä pidettyjä sopimusasiakirjoja. Temppeli paloi monta kertaa, mutta rakennettiin antiikin ajalla aina uudestaan.

Saturnus oli roomalaisten ajan, maanviljelyn ja runsauden jumala.  
## Temppelin historiaa
Ensimmäinen Saturnuksen temppeli rakennettiin vuonna 497 eaa. Se oli tyyliltään erilainen ja pienempi kuin se temppeli, jonka rauniot ovat säilyneet nykyaikaan. Ensimmäinen temppeli oli mitä luultavimmin etruskityylinen. Temppeli kuitenkin tuhoutui tulipalossa ja uuden rakennutti senaattori Lucius Munatius Plancus vuonna 42 eaa. Senaattori ryhtyi urakkaan keisari Augustuksen käskystä. Temppeli muutettiin tällöin joonialaistyyliseksi.
  

Roomalaisten uskonnossa Saturnuksen temppeli oli merkittävä paikka. Sen läheisyydessä viettettiin vuosittain saturnalia-juhlaa. Juhlaan kuului lahjojen vaihtoa ja niissä syötiin paljon. Juhlissa isännät palvelivat orjiaan. Temppelin merkittävyyden vuoksi se oli runsaasti koristeltu. Sen edessä oli pronssinen Saturnuksen patsas. Jumaluuden varsinainen kulttipatsas oli temppelin cellassa. 

Aikalaisten mukaan Saturnuksen kulttipatsas oli veistetty puusta ja se oli ontto. Patsas täytettiin öljyllä ja sen kädessä oli sirppi ja ja valkoinen huppu peitti sen pään. Patsaan jalat oli sidottu yhteen villalangalla. Saturnalian aikaan villalanka poistettiin, sillä uskottiin, että jumaluus kulkee juhlan aikana vapaasti ihmisten parissa. 

Toinen temppeli pysyi käytössä aina vuoteen 283 jaa, milloin se tuhoutui tulipalossa. Temppelin jälleenrakennus kesti kaksikymmentä vuotta ja sen ulkoasuun ei tehty muutoksia. Uusi tulipalo tuhosi temppelin jälleen vuonna 360 jaa. Tämän jälkeen se korjattiin viimeisen kerran. 

Temppeli säilyi lähes ehjänä 1400- luvun puoliväliin saakka. Sen puinen katto oli tosin romahtanut. Paavin sihteeri Poggio Braccioli saapui Roomaan vuonna 1402 ja kuvaili temppelin lähes ehjäksi ja hän piti sitä kauniina rakennuksena. Vuodelle 1447 päivitetyssä kirjoituksessaan hän kuvaa temppelin sellaiseksi kuin se on nykyään. Paheksuvaan sävyyn hän toteaa marmorin polttamisen kalkiksi hävittävän kauniit muinaisjäänteet. 

Piranesin vuonna 1774 tekemässä piirroksessa temppelin portaikko on maa-aineksen ja erilaisen romun peitossa. Temppelin raunioiden läheisyyteen on rakennettu erilaisia rakennuksia. Pylväiden juurella oli puurakennus, jossa säilytettiin vaunuja. Temppelin jäännösten huomattavin osa on kahdeksan pylvästä. Ne on rakennettu kierrättämällä vanhempien rakennelmien pylväitä.  
## Viitteet

## Aiheesta muualla

* http://www.digitales-forum-romanum.de/gebaeude/saturntempel/?lang=en
Johan Turi

**Johan Turi** (nimi kirjoitettiin myös muodossa **Johan Thuuri** tai **Johan Thuri**; 1854 Kautokeino, Norja &ndash; 1936) oli saamelainen Ruotsin Lapissa Tornionjärven pohjoisrannalla, Laimolahdella eli Laimoluoktassa asunut kirjailija ja saamenkielisen kirjallisuuden uranuurtaja.

Turin ensimmäinen kirja *Muitalus sámiid birra* (*Kertomus saamelaisten elämästä*), jonka hän oli myös itse kuvittanut piirroksillaan, kuvasi porosaamelaisten elämää 1900-luvun alussa. Turia avusti kirjan teossa tanskalainen kansatieteilijä Emilie Demant Hatt ja kirja julkaistiin 1910 samanaikaisesti saamen ja tanskan kielellä. Kirja käännettiin 10 eri kielelle muun muassa ruotsiksi, englanniksi, japaniksi ja saksaksi. Turi kirjoitti vielä kaksi muuta kirjaa *Sámi deavsttat – samiska texter* (1920) ja *Duoddaris – från fjället* (1931).  Myöhempinä vuosina hän tuli toimeen maalaamalla lapinaiheisia tauluja ja myymällä niitä turisteille. Turi on haudattu Jukkasjärven hautausmaalle.

## Teokset
* *Muitalus sámiid birra*. 1910 (suomeksi kääntänyt Samuli Aikio nimellä *Kertomus saamelaisista* 1979)
* *Sámi deavsttat – samiska texter*. 1920
* *Duoddaris – från fjället*. 1931

## Lähteet

## Aiheesta muualla
*
* Johan Tuuri 80-vuotias, Kansan kuvalehti, 21.04.1934, nro 16, s. 16, Kansalliskirjaston digitaaliset aineistot
Jörg Müller

**Jörg Müller** (s. 3. syyskuuta 1969 Kerkrade, Alankomaat) on saksalainen autourheilija. Hän on voittanut muun muassa American Le Mans Series -sarjan GT-luokan mestaruuden vuonna 2001.

Saksalainen kilpa-autoilija Dirk Müller ei ole Jörg Müllerille sukua.

## Ura

Vuonna 1989 Müller voitti mestaruudet Saksan Formula Opel Lotus Challenge -sarjassa ja Formula Ford 1600:ssa.

Müller ajoi vuonna 1994 Saksan Formula 3 -mestariksi ja oli mukana vuonna 1996 voittamassa Span 24 tunnin ajoa. Vuosina 1995–1996 hän ajoi Supertouring-sarjassa. Vuonna 1996 Müller voitti lisäksi kansainvälisen Formula 3000 -mestaruuden. Vuonna 1993 hän voitti arvostetun Macaun Grand Prix'n.

Vuosina 1997–1998 Müller oli Formula 1 -sarjassa Arrowsin ja Sauberin testikuljettajana. Seuraavaksi hän siirtyi vuosiksi 1999–2001 Williamsille testaamaan moottoreita ja Michelin-renkaita. Hän ei kuitenkaan koskaan päässyt kilpailemaan F1-sarjassa.

Vuodesta 1997 vuoteen 2000 Müller oli paljon tekemisissä urheiluautosarjoissa. Hän oli mukana tallissa, joka voitti Daytonan 24 tunnin ajon Porsche 911 GT1:llä ja joka johti Le Mansin 24 tunnin ajoa 18 tunnin verran BMW V12 LMR:llä vuonna 1999. Müller osallistui kaudella 1998 FIA GT Championship -sarjaan.

Müller ajoi vuosina 1999–2001 American Le Mans Series -sarjassa. Hän voitti ALMS:ssä GT-luokan mestaruuden vuonna 2001. Hänen tallikaverinaan ajoi muun muassa Jyrki Järvilehto.

Vuosina 2002–2004 Müller kilpaili European Touring Car Championship -sarjassa. Müller oli mukana voittamassa Nürburgringin 24 tunnin ajoa vuonna 2004. Vuodesta 2005 lähtien hän on kilpaillut World Touring Car Championship -sarjassa. Kaudella 2006 hän sijoittui sarjassa toiseksi.

## Lähteet

## Aiheesta muualla

*Jörg Müllerin viralliset kotisivut
Valkoinen oleanteri

**Valkoinen oleanteri** () on yhdysvaltalaisen Janet Fitchin kirjoittama romaani. Teos on ilmestynyt suomeksi Kaisa Luntisen kääntämänä, WSOYn kustantamana 2001. Kirja kertoo teini-ikäisen Astrid Magnussenin surullisesta lapsuudesta ja kipeistä kasvuvaiheista. Kirja valittiin The Oprah Winfrey Shown kirjakerhoon toukokuussa 1999. 

## Juonikuvaus

Astrid Magnussen asuu kahdestaan äitinsä Ingrid Magnussenin kanssa Los Angelesissa. Ingrid on taiteilija, joka elää täysin omassa maailmassansa. Hänellä on omat sääntönsä, joita hän yrittää Astridillekin opettaa. Hän ei ole ikinä kokenut kuuluvansa mihinkään eikä halua elää niin kuin muut. Ingrid kuitenkin rakastuu ja on valmis luopumaan kaikista periaatteistaan miehen takia. Suhde ei kuitenkaan kestä, ja lopulta katkeroitunut Ingrid tappaa miehen.

Ingrid joutuu vankilaan ja Astrid aloittaa matkalaukkuelämän kasvatuskodista toiseen. Hän ikävöi äitiänsä ja yrittää turruttaa itsensä niin lääkkeillä, seksillä, rahalla kuin huumeillakin. Vuosien varrella hän joutuu ampumisen uhriksi, kärsii nälänhädästä ja näkee toinen toistaan epäonnistuneempia ihmissuhteita. Ainut pysyvä elementti hänen repaleisessa elämässänsä on Ingrid, jonka kirjeet ja elämänohjeet seuraavat häntä läpi teinivuosien.

## Kirjan teemat
Kirja kerrotaan Astridin näkökulmasta, ja yksi teema onkin Astridin kasvaminen lapsesta aikuiseksi. Kirjassa esitellään useita erilaisia äiti-tytär-suhteita, mutta tärkein on kuitenkin Astridin ja Ingridin välinen suhde. Kirjan loppuosan teemaksi voisi nostaa Astridin itsenäistymisen – kuinka hän lopulta kasvaa äitinsä varjosta ja nousee äitiänsä vastaan.

## Sovitukset
Kirjasta on tehty myös elokuva, joka ilmestyi vuonna 2002. Elokuvan on ohjannut Peter Kosminsky ja pääosissa nähdään Alison Lohman, Michelle Pfeiffer, Robin Wright Penn ja Renée Zellweger.

## Lähteet

## Aiheesta muualla
* Valkoinen oleanteri Internet Movie Databasessa IMDB.com 
* Kirjailijan kotisivut
Andrea Farkas

**Andrea Farkas** (s. 1. syyskuuta 1969 Budapest) on unkarilainen käsipalloilija. Farkas on kaksinkertainen olympiamitalisti: hän voitti Unkarin maajoukkueessa pronssia Atlantassa 1996 ja hopeaa Sydneyssä neljä vuotta myöhemmin.

## Aiheesta muualla
*Andrea Farkas – Sports Reference LLC.
Velaatta

**Velaatta** on Tampereen pohjoisin tilastoalue. Se sijaitsee Teiskosta pohjoiseen Ruoveden suuntaan ja kuuluu koilliseen suuralueeseen sekä Teiskon suunnittelualueeseen. Velaatassa on muun muassa Velaatan maitolaiturimuseo sekä seuratalo Velaatan pirtti, jossa pidetään kantrifestivaali Velaatta Kantria.

Velaatassa asui 380 henkilöä vuonna 2022.

## Lähteet

## Aiheesta muualla

* Velaatan maitolaiturimuseo
*Velaatan pirtti
Liberianbulbuli

**Liberianbulbuli** (*Phyllastrephus leucolepis*) on Liberiassa ainoastaan kahdessa metsässä Zwedrun kaupungissa Grand Gedehin alueella elävä varpuslintu.

Kooltaan liberianbulbuli on noin 15&nbsp;cm. Lajin vatsa on väriltään vihertävänkeltainen. Liberianbulbulin pää ja selkä ovat vihertävän ruskeat. Siivet ovat mustat ja sulkien kärjet ovat väriltänsä keltaiset. Pyrstö on melko pitkä ja punaruskea. Lintu muistuttaa suuresti sieppobulbulia (*Phyllastrephus icterinus*), jolla ei ole keltaisia siipisulkienkärkiä. Laji voidaan myös sekoittaa myös suurikokoisempaan bulbulilepinkäiseen (*Nicator chloris*).

## Lähteet
Heaven Shall Burn

**Heaven Shall Burn** on saksalainen metalliyhtye. Saalfeldista kotoisin oleva yhtye yhdistelee musiikissaan death- ja thrashmetallin lisäksi hardcore punkia. Musiikkityyli luokitellaan deathcoreksi. 

Aggressiivisen tyylin vastapainoksi yhtye on käyttänyt levyillään jousisoittimia ja syntetisaattoreita. Sanoituksissa otetaan tarmokkaasti kantaa sosiaalisiin ongelmiin kuten rasismiin, korruptioon ja eläimiin kohdistuviin julmuuksiin. Kaikki yhtyeen jäsenet ovat vegaaneja.

Yhtye on kommentoinut musiikkinsa luokittelua näin: ”Emme välitä siitä, kutsuvatko ihmiset musiikkiamme metalcoreksi, thrash metalliksi tai death metalliksi. Se ei rajoita meitä. Ihmiset määrittelevät aina lyhyitä käsitteitä kuvaillakseen musiikkia, mutta sen ei pitäisi vaikuttaa musiikin soittajiin.”

## Historia

Yhtye perustettiin syksyllä 1996. Tuolloin perustajajäsenet, kitaristi Maik Weichert ja rumpali Matthias Voigt antoivat yhtyeelle nimen Consense. Laulaja Marcus Bischoff ja basisti Eric Bischoff liittyivät pian yhtyeeseen. Äänitettyään toisen demon yhtye vaihtoi nimekseen Heaven Shall Burn. Bändin mukaan nimi on otettu Mardukin albumista nimeltä *Heaven Shall Burn... When We Are Gathered*.

Vuonna 1998 yhtye äänitti ensimmäisen EP:nsä ”In Battle There Is No Law” ja 1999 jaetun CD:n Fall Of Serenityn kanssa.  Näiden julkaisujen jälkeen yhtye solmi levytyssopimuksen Lifeforce Recordsin kanssa ja julkaisi ensimmäisen LP:nsä ”Asunderin” vuonna 2000. Samana vuonna yhtye julkaisi jaetun CD:n Calibanin kanssa. Seuraava pitkäsoitto ”Whatever It May Take” ilmestyi vuonna 2002.

Vuonna 2004 yhtye vaihtoi levy-yhtiötä. ”Antigone” ilmestyi Century Median julkaisemana. Vanhaan tuotantoon verrattuna Antigonella oli enemmän melodioita ja kitaraharmonioita. Islantilainen säveltäjä, Ólafur Arnalds, loi albumille alkusoiton ja loppusoiton. Kitaristi Patrick Schleitzer jätti yhtyeen joulukuussa 2005. Schleizerin lähtö tapahtui yhteisymmärryksessä muiden jäsenten kanssa. Schleizerin paikalle otettiin Alexander Dietz, joka oli tehnyt yhteistyötä yhtyeen kanssa aiemmin.

”Deaf To Our Prayers” ilmestyi vuonna 2006. Uusin albumi, Iconoclast (Part 1: The Final Resistance) ilmestyi helmikuussa 2008.

Heaven Shall Burn oli esiintymässä Joensuun Ilosaarirockissa heinäkuussa 2008 ja tuli esiintymään Suomeen Nosturiin marraskuussa.

## Kokoonpano
* Matthias Voigt - Rummut
* Maik Weichert - Kitara
* Eric Bischoff - Basso
* Alexander Dietz - Kitara
* Marcus Bischoff - Laulu

**Entiset jäsenet**
* Patrick Schleitzer - kitara

## Diskografia
**Studioalbumit**
* 
* 
* 
* 
* 
* 
* 
* 
* 
* 

**EP:t**
* 

**Kokoelma-albumit**
* 
* 
* 

**Split-albumit**
* 
* 
* 
* 
* 

## Videografia
* 

## Lähteet
* Yhtyeen viralliset kotisivut  
* Heaven Shall Burn Ilosaarirockissa
* http://www.allmusic.com/cg/amg.dll 

### Viitteet

## Aiheesta muualla

### Levyarvosteluita

* Antigone (2004) 
* Deaf To Our Prayers (2006)
* Iconoclast (2008)
Paolo Nutini

**Paolo Giovanni Nutini** (s. 9. tammikuuta 1987) on Skotlannin Paisleysta kotoisin oleva laulaja-lauluntekijä. Italialaisesta nimestä huolimatta Nutinin suku on asunut jo neljän sukupolven ajan Skotlannissa. Paolon äidin suku on skotlantilainen, isän juuret ovat puolestaan Italian Toscanassa. Nutinin musiikki on sekoitus soulia, poppia ja rockia. Musiikillisena innoittajana Nutinilla on toiminut hänen isoisänsä, joka perehdytti Nutinin muun muassa skotlantilaiseen folkmusiikkiin.

Varsinaisen musiikkiuransa Nutini aloitti 16-vuotiaana lähtiessään ystävänsä yhtyeen kanssa kiertueelle toimien keikoilla vierailijana. Tämän jälkeen Nutini lopetti koulun Glasgow’ssa ja muutti Lontooseen, jossa hän esiintyi klubeilla. Levytyssopimuksen Nutini teki Atlantic Recordsin kanssa toukokuussa 2005.

Nutinin ensimmäinen levy *These Streets* julkaistiin heinäkuussa 2006. Levy nousi Britannian albumilistalla parhaimmillaan kolmanneksi, ja levyn toinen single ”Last Request” singlelistan viidenneksi. Lisäksi *These Streets* -albumin kahta muuta singleä, ”Rewind” ja ”Jenny, Don’t Be Hasty”, on käytetty musiikkina *[[CSI]]*-televisiosarjan jaksoissa.

Nutinin toinen levy *Sunny Side Up* julkaistiin kesäkuussa 2009, ja se nousi suoraan listaykköseksi. Albumin ensimmäinen single ”Candy” julkaistiin 25. toukokuuta. ”Coming Up Easy” julkaistiin elokuussa albumin toisena singlenä. Uuden albumin myötä Nutini pääsi esiintymään keskusteluohjelmiin, kuten *[[Later... with Jools Holland]]*, *[[Friday Night with Jonathan Ross]]*, *[[Tonight Show with Conan O’Brien]]* ja *[[The Ellen DeGeneres Show]]*.

## Lähteet
Paolo Nutinin kotisivut
Tuomas Lehto

**Tuomas Lehto** (s. 20. joulukuuta 1985) on suomalainen sellisti.

Tuomas Lehto on Radion sinfoniaorkesterin 1. soolosellisti. Lehto on toiminut myös Helsingin kaupunginorkesterin 1. soolosellistinä vuosina 2010–2013. Hän toimii myös aktiivisesti solistina ja kamarimuusikkona. Tuomas Lehdon opettajina ovat toimineet Anja Maja, Hannu Kiiski, Marko Ylönen, Torleif Thedéen ja Jan-Erik Gustafsson. 

## Saavutuksia
* Kolmas palkinto Turun sellokilpailussa vuonna 2006
* KuruFest-festivaalin taiteellinen johtaja
* Levytyksiä: Ville Matvejeff, sellokonsertto (Alba) Erkki Melartin, jousikvartettojen ensilevytys Kuhmon kamarimusiikin yhteydessä 2003, Hugo Wolfin Italialaisen laulukirjan levytys ja esitys Savonlinnassa 2005 (piano-osuuden kamarimusiikkiyhtyeelle sovittanut Ralf Gothóni).

## Aiheesta muualla
*www.tuomaslehto.com
* Radion sinfoniaorkesteri
* Total Cello Ensemble
Nohra

**Nohra** on kunta Saksassa Thüringenin osavaltiossa. Kansallissosialistit perustivat ensimmäiset keskitysleirinsä Nohraan.
Seurakuntien ystävyysseurakuntasuhteen Viitasaari - Nohra 1987.

## Lähteet
Pieni merenneito (animaatiosarja)

**Pieni merenneito** (*The Little Mermaid*) on Disneyn animaatiosarja, joka perustuu vuoden 1989 samannimiseen elokuvaan. Sarja kertoo merenneito Arielin, hänen ystäviensä ja muidenkin elokuvista tuttujen hahmojen seikkailuista. Sarja kertoo Arielin elämästä ennen elokuvan tapahtumia.

Sarjaa ensiesitettiin yhdysvaltalaisella CBS-kanavalla vuosina 1992–1994. Sarjan suomenkielisessä versiossa Arielin dubbasi alun perin elokuvassakin hänet dubannut Johanna Nurmimaa.

## Suomenkieliset ääninäyttelijät

## Aiheesta muualla
* 

## Lähteet
Taixuanjing

**Taixuanjing** (太玄經 Tàixuánjīng, Wade-Giles: T'ai Hsüan Ching; *Suuren salaisuuden klassikko*) on kiinalainen ennuskirja.  Sen kirjoitti Yang Xiong (揚雄/扬雄 Yáng Xióng; Wade-Giles: Yang Hsiung; 53 eaa. - 18 jaa.), joka julkaisi sen vuonna 2 eaa. Taixuanjing nojaa yijing-ennustamisen perinteeseen.  Se on myös kalenteri ja kungfutselainen filosofinen teos. 

Ennustamiseen käytetään kolmenlaisia viivoja:

* yhtenäinen viiva (⚊), joka symboloi taivasta (天 tiān),
* katkoviiva (⚋), joka symboloi maata (地 dì)
* kolmeen osaan katkaistu viiva (𝌀), joka symboloi ihmistä (人 rén).

Näistä muodostetaan neljän viivan ryhmiä eli tetragrammeja, joita on yhteensä 81.  Toisin kuin yijing-ennustamisessa, tetragrammi rakennetaan ylimmästä viivasta alimpaan.  Viivan paikat on nimetty:

* ylin: 方 fāng (ilmansuunta, alue, naapurivaltio )
* toinen: 州 zhōu (maakunta)
* kolmas: 部 bù (kunta)
* neljäs (alin): 家 jiā (suku)

## Lähteitä

* The Canon of Supreme Mystery by Yang Hsiung (Michael Nylan)
* The Elemental Changes, The Ancient Chinese Companion to the I Ching (käännös: Michael Nylan)
* The T'ai Hsüan Ching, The Hidden Classic (käännös: Derek Walters)

## Viitelista
Franz Neuländtner

**Franz Neuländtner** (s. 29. tammikuuta 1966 Höhnhart) on itävaltalainen mäkihyppääjä, joka kilpaili maailmancupissa vuosina 1983–1993.

Neuländtnerin uran suurin saavutus on lentomäen MM-hopea Kulmista 1986. Lisäksi hän saavutti joukkuemäen MM-pronssia Oberstdorfista 1987 Ernst Vettorin, Richard Schallertin ja Andreas Felderin kanssa. Hänen paras henkilökohtainen sijoituksensa hiihdon MM-kisoista on suurmäen kuudes tila Lahdessa 1989.

Maailmancupissa Neuländtner saavutti kaksi osakilpailuvoittoa ja neljästi muita palkintokorokesijoituksia. Hänen ainoat voittonsa tulivat Lake Placidin normaalimäestä kaudella 1985–1986 ja Lahden suurmäestä kaudella 1989–1990. Hän sijoittui kauden 1985–1986 kokonaispisteissä neljänneksi.

## Lähteet
*
Suotarhayökkönen

**Suotarhayökkönen** (*Lacanobia* (*Mamestra*) *w-latinum*) on Suomessa uhanalainen yökkönen, joka on luokiteltu valtakunnallisessa uhanalaisarvioinnissa 2010 vaarantuneeksi (VU) uhanalaiseksi lajiksi.

## Tunnistus

Suotarhayökkönen on kapeasiipinen (35–40&nbsp;mm) ruskeanharmaa yökkönen. Takasiipien tyvi on ulkoreunaa vaaleampi. Etusiiven ulomman poikkiviirun ja aaltoviirun välinen alue on vaalea ja väriltään sinertävän harmaa. Alueen etuosassa sekä munuaistäplän alueella on lisäksi punertavan ruskeaa sävyä. 
Laji on sekoitettavissa sukulaislajiinsa pensasyökköseen sekä ruohotarhayökköseen.

## Levinneisyys

Levinneisyydeltään eurosiperialaista lajia tavataan yleisenä Keski- ja Etelä-Euroopassa. Pohjois-Euroopassa laji esiintyy Ruotsissa, Suomessa sekä Baltiassa. Idässä levinneisyys ulottuu Iraniin ja Itä-Siperiaan.
Suomessa laji on levinnyt pistemäisinä esiintyminä Etelä- ja Kaakkois-Suomeen.

## Kehitysasteet

Toukat syövät lukuisia kasvilajeja. Kotelo talvehtii, ja aikuisia yksilöitä tavataan kesäkuun alusta kuun loppuun. Perhoset lentävät yöllä, ja kaikki havainnot onkin tehty klo 23–01 välisenä aikana. Kaikki suomalaiset havainnot on ilmeisesti tehty syötillä, mutta laji tulee myös valolle. Perhoset eivät juurikaan poistu elinympäristöstään.

## Elinympäristöt

Suotarhayökkönen elää soilla ja niiden avoimilla rämeosilla. Etelämpänä lajin elinympäristöinä ovat kuivat hiekkapohjaiset alueet.

## Kannan kehitys

Vaikka laji on yleensä esiintyessään ollut niukka, parhailta alueilta on kuitenkin taltioitu yhdessä illassa jopa kymmeniä yksilöitä. Kantoja tunnetaan runsaasti esimerkiksi Lahdessa, Kirkkonummella ja Kuusankoskella. Elinympäristöjen tuhoutuessa kannat ovat taantuneet.

## Uhanalaisuuden syyt

Koska valtaosa Etelä-Suomen soista on joko kokonaan tai osittain ojitettu, lajin luontainen elinympäristö on kaventunut. Suotarhayökkönen on levinnyt Suomessa vain eteläisille alueille, joten ojitukset vaikuttavat suoraan kantoihin.

## Lajin suojelu

Lajin kannat ovat säilyneet yleensä muuttumattomina niillä suoalueilla, jotka ovat säilyneet luonnontilassa. Soiden vesiolojen muutostöistä pitäisikin Etelä-Suomessa luopua, ja suoalueita tulisi mahdollisuuksien mukaan palauttaa luonnontilaan. Lajilla on kannat Tammelan Torronsuon, Pyhtään Munasuon-Kananiemensuon ja Hattulan Jumoinsuon suojelluilla alueilla.

## Lähteet
*Päivö Somerma: Suomen uhanalaiset perhoset. 1997 Ympäristöopas 1, luonto ja luonnonvarat, 336 s. 

### Viitteet

## Aiheesta muualla
*Kuvia Biopix
Tabularium

**Tabularium** oli Rooman valtakunnan valtionarkisto. Sen rakennus sijaitsi Capitolium-kukkulan itärinteessä.

Tabularium lienee valmistunut vuonna 78 eaa. Se rakennettiin mahdollisesti Sullan määräyksestä. Tabulariumia korjattiin ja uudistettiin keisari Claudiuksen aikana. Vuosina 1582–1605 Tabulariumin raunioiden päälle rakennettiin Palazzo Senatorio, Rooman nykyinen kaupungintalo.

## Lähteet
Inge Löök

**Geja Ingeborg Lievonen** (s. 1951 Helsinki), taiteilijanimeltään **Inge Löök** on suomalainen kuvittaja. Pernajassa asuva Löök on valinnut taiteilijanimensä sipuliin liittyvästä symboliikasta.

## Historia
Löök kirjoitti ylioppilaaksi vuonna 1972. Hän valmistui puutarhuriksi 1974 ja Taideteollisen korkeakoulun koulutuskeskuksesta graafiseksi suunnittelijaksi 1979. Inge Löök työskenteli kuusi vuotta puutarhurina, kunnes kuvitustyö vei vähitellen kokonaan. Vuonna 2004 Inge Löök sai Pernajan kulttuuripalkinnon suuruudeltaan 300 euroa.

Löök on piirtänyt yli 300 postikorttia, joista noin puolet on jouluaiheisia. Eri aiheita on yli 300 ja niistä on painettu useita versioita eri kielillä, eri kokoisina. Taittokortteja on lähes 800. Löök on suunnitellut myös Ahvenanmaan vuoden 2010 joulupostimerkin. Lisäksi Löök on tehnyt suuren määrän exlibriksiä. Hän on kuvittanut runsaasti lasten ja nuorten kirjoja, uskonnollista kirjallisuutta sekä oppikirjoja sekä muutamia levynkansia sekä aikakauslehtiä, etenkin puutarha-aiheisia. Kuvituksia ovat tilanneet muun muassa WSOY, Otava ja Svenska Läromedel. Kuvitustyöt syntyvät aina akvarelleina. Hän on tehnyt joka kesä kuvituksen *Julstjärnan*-joululehteen jo kolmenkymmenen vuoden ajan. Löök muutti Sipoosta Pernajan kirkonkylään vuonna 1996.

## Anarkistiset mummot
Inge Löök tunnetaan parhaiten anarkistisista mummoaiheistaan. Ensimmäiset mummokuvat syntyivät 2003, ja vuonna 2014 niitä oli jo 43. Mummojen motto on: “Aika ei ole rahaa, eikä sen tuhlaaminen syntiä”.

"Aluksi mummokortteja ei haluttu lainkaan painaa. Tarjosin niitä ystävänpäiväkorteiksi Suomen punaiselle ristille, mutta vasta kun Pirjo Laakso huomasi mummokuvat Hämeenlinnassa Korttientalon näyttelyn yhteydessä tietokoneelta, ne otettiin Paletin tuotantoon ja mummokorttien menestys alkoi," kertoo Inge Löök.  Mummokortteja on myyty muutamassa vuodessa satoja tuhansia. Kortit ovat herättäneet myös laajaa kansainvälistä kiinnostusta. Korttien huumori on rentoa ja iloista.

Keväällä 2008 mummojen touhuista julkaistiin myös Paletin ja Passion Designin kustantama puutarhakirja-kalenteri “Paljain jaloin mummojen puutarhassa”. Mummoaiheita on saatavana tavallisen kokoisina postikortteina, isoina kortteina, kirjanmerkkeinä, julisteina ja tyynyliinoina. Mummoaihetta on toteutettu postimerkkeinä ja ne ovat tulossa myös aiheiksi ahvenanmaalaisiin joulupostimerkkeihin.

Mummojen visuaalinen ilme on peräisin lapsuudesta, lauttasaarelaisilta naapurintädeiltä. Aiheet hän sen sijaan ammentaa omasta elämästään. Inge Löök elää niin kuin piirtää – hetkeen tarttuen ja avoimesti maailman kummallisuuksia hämmästellen. 

Mummot ovat karrikoituja kuvia Löökin omasta elämänasenteesta: Löök on kokeillut mummoaiheidensa elämänohjeet myös käytännössä.

## Lähteet
* Inge Löökin nettisivusto
* Inge Löök, Postikortit, Pakettikortit 1-650 (luettelo korteista 1972–2007)
* Etelä-Suomen Sanomat 
* Loviisan Sanomat 

### Viitteet

## Aiheesta muualla
* Paletti Oy: "Inge Löökin riiviömummot nauttivat hetken hurmasta"
Baldur Preiml

**Baldur Preiml** (8. heinäkuuta 1939 Bruggen, Itävalta – 27. tammikuuta 2025) oli itävaltalainen mäkihyppääjä ja olympiamitalisti. Preiml kilpaili vuodesta 1960 vuoteen 1968 asti. Hän saavutti pronssia normaalimäen kilpailusta Grenoblen olympialaisista 1968.

## Lähteet
Chen Ying

**Chen Ying** (s. 4. marraskuuta 1977 Peking) on kiinalainen pistooliampuja, olympiavoittaja ja maailmanmestari.

Chen Ying on voittanut useita MM-mitaleita Zagrebista 2006 ja Lahdesta 2002. Kirkkain niistä on 25 m urheilupistoolin maailmanmestaruus Zagrebissa. Lisäksi hän on saavuttanut kaksi joukkuemaailmanennätystä, joista toinen on sivuava.

Chen voitti olympiakultaa Pekingissä 2008 25 metrin urheilupistoolissa. Hän nousi finaalikierroksilla peruskilpailun kolmannelta sijalta melko selvään voittoon ohi hopeamitalistin Gundegmaa Otryad ja pronssia voittaneen Munkhbayar Dorjsurenin. Lontoossa 2012 Chen sijoittui 25 metrin pistoolikilpailussa hopealle Kim Jangmin jälkeen.

## Maailmanennätykset

## Lähteet
*Profiili ISSF Newssissä
*ISSF:n tietokanta
*
Nordic+

**Nordic+** on Pohjoismaiden, Hollannin, Irlannin ja Ison-Britannian hallitusten muodostama yhteistyöelin, jossa maat tekevät yhteistyötä kehitysyhteistyön saralla. Euroopan unionin sisällä, samanmieleiset Nordic+-maat ajavat usein erilaista politiikkaa, kuin EU:n eteläiset katoliset jäsenvaltiot. Suurimmat ristiriidat koskevat väestö ja sukupuolikysymyksiä. EU:n lisäksi Nordic+ toimii muilla kansainvälisillä foorumeille, kuten DACissa ja YK:ssa, sekä paikan päällä kehitysmaissa, missä niillä on yhteisiä hankkeita.

Vuoden 2007 kehityspoliittisessa selonteossa Suomi sitoutui toimimaan enenevästi Nordic+-ryhmässä. 

Nordic+-ryhmän maat tekevät yhteistyötä muun muassa yhteistyörahoitusjärjestelyillä, lisäksi ne jakavat tietoa maidensa kehityspolitiikan suuntalinjoista, koordinoivat toimintaansa ja pyrkivät
yhteistyöllään edistämään kehitysavun tuloksellisuutta ja harmonisointia. Yhteistyötä Nordic+-maat tekevät erityisesti ihmisoikeus-, tasa-arvo-, sosiaali- ja ympäristökysymyksissä.

## Lähteet
Fei Fengji

**Fei Fengji** (s. 5. elokuuta 1982 Shanghai) on kiinalainen pistooliampuja ja maailmanmestari.

Fei Fengji on voittanut useita MM-mitaleita naisten ja tyttöjen sarjoissa. Kirkkain saavutus näistä on 25 m urheilupistoolin tyttöjen maailmanmestaruus Lahdessa 2002. Lisäksi hän pitää hallussaan tyttöjen 10 m ilmapistoolin joukkuemaailmanennätystä.

## Maailmanennätys

## Lähteet
*Profiili ISSF Newssissä
*ISSF:n tietokanta
Same Old Tunes

**Same Old Tunes** on ruotsalaisen skate punk -yhtye Millencolinin debyyttialbumi, joka julkaistiin vuonna 1994 nimellä **Tiny Tunes**, mutta sitä markkinoidaan nykyään toisella nimellään.

Levyn kappaleista julkaistiin singlenä Da Strike, josta tehtiin myöhemmin musiikkivideo. Kappaleesta tuli pienoinen hitti yhtyeen kotimaassa Ruotsissa.

## Äänitykset
Albumi äänitettiin Unisound-studioilla Örebrossa elokuussa 1994. Albumin äänittäminen sekä miksaaminen kesti kaksi viikkoa.

Nikola Sarcevicin sävellykset hallitsevat albumia; albumin kahdestatoista kappaleesta yksitoista on hänen käsialaansa. Ainoastaan kappale ”Mystic Reptile” on kitaristi Mathias Färmin käsialaa. Yhtyeen kitaristi Erik Ohlsson sekä rumpali Fredrik Larzon eivät osallistuneet kappaleiden tekoon.

## Yleistä kappaleista
Aloituskappale ”Mr. Clean” edustaa nopeatempoista punk rockia, ja sen sanoituksissa kerrotaan minäkertojan entisestä ystävästä, josta on tullut epämiellyttävä. Kappale on yhä yhtyeen kiertueissa tärkeässä osassa. ”Mr. Cleania” seuraa hidastempoisempi ”Chiquita Chaser”, jonka sanoituksissa kerrotaan minäkertojan luulemista ”chiquitatyypiksi”.
## Kappalelista
*Kaikki kappaleet kirjoittanut Nikola Sarcevic, ellei toisin mainita.
# 
# 
# 
# 
# 
# 
# 
# 
# 
# 
# 
# 

## Arvostelut
*Allmusic  

## Kokoonpano
* Nikola Sarcevic - laulu ja bassokitara
* Erik Ohlsson - kitara
* Mathias Färm - kitara
* Fredrik Larzon - rummut

## Lähteet
Stay Heavy Records

**Stay Heavy Oy** on helsinkiläinen metallimusiikkia julkaiseva levy-yhtiö. Dies Irae Records yhdistyi siihen.

Stay Heavy toimii myös tapahtumatuottajana ja management-yhtiönä raskaanmusiikin yhtyeille. Yhtiön tuotannoista tunnetuin on Finnish Metal Expo ja sen yhteydessä kokoontuva International Metal Meeting, jotka toteutetaan yhteistyössä Finnish Metal Eventsin kanssa.

## Yhtyeet

* Church of the Dead
* Codeon
* Drive
* Godsplague
* Sightless
* Silentrain
* The Scourger

;Entiset
* Mustan Kuun Lapset
* Steep
* Before the Dawn
* Northern Discipline
* Monsterbore
* Black Sun Aeon
* Blake
* Jytäjyrsijät
* Legion Of The Damned
* Drive
* Gloria Morti
* Noxa
* The Final Harvest
* Tukkanuotta
* Waltari
* Witheria
* Verenpisara

## Lähteet

## Aiheesta muualla
* Stay Heavy Recordsin sivusto
*
Viisausteologia

**Viisausteologia** on kristinuskon suuntaus, joka korostaa eettisyyden ja hengellisyyden yhteenkuuluvuutta. Eettinen käsitys tarvitsee mielekkään käsityksen todellisuudesta, ja hengellisyys tarvitsee eettisen ulottuvuuden, joka estää eskapismin. Viisausteologia painottaa kaiken olemassa olevan yhteenkuuluvuutta. Se on mystiikan teologiaa.

## Aiheesta muualla

* Viisaus palauttaa yhteenkuuluvuuden tajun 
* Kristillinen hengellisyys palaa alkuläheteilleen
Canon EOS 450D

**Canon EOS 450D** on japanilaisyhtiö Canonin aktiivisille valokuvausharrastajille suunnattu  digitaalinen järjestelmäkamera. Kamera tunnetaan Pohjois-Amerikassa nimellä **EOS Digital Rebel XSi** ja Japanissa nimellä **EOS Kiss X2**. Se julkistettiin 23.1.2008 ja tuli Euroopassa saataville huhtikuussa 2008. 

Kamera on Canon EOS 400D -järjestelmäkameran seuraaja. Merkittäviä eroja edeltäjään verrattuna ovat suurempi nestekidenäyttö elävällä etsinkuvalla, DIGIC III -prosessori, siirtyminen Compact Flashistä SD- ja SDHC-muistikortteihin, pienempi paino sekä kennon korkeampi erottelukyky.

## Ominaisuuksia
* 12,2 megapikselin CMOS-kenno
* Yhdysrakenteinen puhdistusjärjestelmä
* 3,0 tuuman nestekidenäyttö
* 9 pisteen automaattitarkennus
* Kuvatyylit
* DIGIC III -prosessori
* Digital Photo Professional -ohjelmisto RAW-kuvien käsittelyyn
* Yhteensopiva EF- ja EF-S-sarjan objektiivien ja EX Speedlite -salamalaitteiden kanssa
* suomenkieliset käyttövalikot

## Lähteet

## Aiheesta muualla

*EOS 450D Canonin sivustolla
SLAY Radio

**SLAY Radio** on ympärivuorokautinen Internetissä toimiva radioasema, joka soittaa remixejä ja sävellyksiä perustuen Commodore 64 -tietokoneeseen ja Amigaan, jotka olivat suosittuja 1980- ja 1990-luvulla.

Kenneth Mutka (tunnettu nimimerkillä *Slaygon*) perusti SLAY Radion vuonna 1999. Ensimmäisenä vuonna kanava soitti vain soittolistaa, mutta myöhempinä vuosina kanavalla on alettu pitämään live-esityksiä yleensä yhdestä kolmeen kertaan viikossa tiskijukkien ja fanien voimin, jotka tapaavat IRC:n välityksellä.

SLAY Radiosta on tehty lukuisia artikkeleita lehtiin, kuten MikroBittiin, ruotsalaiseen GT-aikakauslehteen, saksalaiseen Computer Total -lehteen sekä Sveriges Radioon.

## Lähteet

## Aiheesta muualla

* SLAY Radion kotisivut
* Remix.Kwed.org – Suuri arkisto Commodore 64 -remixejä
Jiaoshi-yilin

**Jiaoshi-yilin** (焦氏易林 Jiāoshì yìlín "Jiao-tyylin muutosten metsä") tai yksinkertaisesti **Yilin** eli *Muutosten metsä* on kiinalainen ennuskirja, joka noudattaa Yijingin perinnettä.  Sanotaan, että kirjan kirjoitti Han-dynastian aikainen Jiao Yanshou (焦延壽).  

Ennustaminen perustuu 64 x 64= 4096 heksagrammille.  Jokaista heksagrammiparia kuvataan lyhyellä runolla.  Yilinin heksagrammit muodostavat myös kalenterin, joka perustuu kiinalaisen aurinkokalenterin 24 jieqille.

## Kirjallisuutta

## Aiheesta muualla

* Yilinin kiinalainen teksti, käännöspätkiä ja selityksiä englanniksi
Palopuron seisake

**Palopuron seisake** () on entinen rautatieliikennepaikka Hyvinkään Palopuron asuinalueen luona -radan varrella noin kuusi kilometriä etelään Hyvinkään ja viisi pohjoiseen Jokelan asemilta. Seisake sijaitsee Vantaanjoen sivujoen Palojoen yläjuoksun varrella ja se avattiin tämän mukaisesti vuonna 1905 Palojoki-nimisenä, mutta nimi vaihdettiin Palopuroksi 1. lokakuuta 1951 johtuen sekaannuksista saman joen alajuoksulla sijaitsevan Nurmijärven Palojoen kylän kanssa.

Seisakkeelle valmistui puinen laiturirakennus vuonna 1936. Miehitys liikennepaikalla lopetettiin vuonna 1963. Seisakkeella toimi posti ennen laiturikatoksen purkua vuonna 1994. Seisake lakkautettiin 12. elokuuta 1996, ja laiturit purettiin pian sen jälkeen. Palopurosta vajaa kaksi kilometriä pohjoiseen avattiin samanniminen raiteenvaihtopaikka seuraavan vuoden kesäkuussa.

## Lähteet

## Aiheesta muualla
* Palopuron asemarakennus vuonna 1988
* Palopuron vartioitu tasoristeys vuonna 1993
Rinaldo Capello

**Rinaldo ”Dindo” Capello** (s. 17. kesäkuuta 1964 Asti, Italia) on italialainen autourheilija. Hänen suurimpiin saavutuksiinsa kuuluu Le Mansin 24 tunnin ajon voittaminen vuosina 2003, 2004 ja 2008. Lisäksi hän voitti vuosina 2001 ja 2002 Sebringin 12 tunnin ajon. Capello voitti kausilla 2006 ja 2007 American Le Mans Series -sarjan prototyyppiluokan mestaruuden yhdessä skotti Allan McNishin kanssa.

## Lähteet

## Aiheesta muualla
* Capellon viralliset kotisivut